# Alexis Alfthan

### Wikipedia

Alexis Alfthan (3. tammikuuta 1814 Sleesiassa - 7. joulukuuta 1885 Annovkassa Venäjällä) oli suomalainen kenraaliluutnantti, joka palveli Venäjän sotavoimissa.

Alexis Alfthan syntyi Sleesiassa 3.tammikuuta 1814. Hänen vanhempansa olivat valtioneuvos Carl Vilhelm Afthan ja Katarina Nabel. Alexis kävi alkeiskoulun Viipurissa 1828 - 1831, jonka jälkeen hänet otettiin oppilaaksi Suomen kadettikouluun Haminaan. Valmistuttuaan koulusta hänet ylennettiin kornetiksi ja määrättiin Pietarin ulaanirykmenttiin 14. elokuuta 1836. Hänet ylennettiin luutnantiksi 1838 , jonka jälkeen hänet siirrettiin 1841 Henkivartioväen ulaanirykmenttiin ja edelleen 1843 Henkivartioväen ratsastavaan krenatöörirykmenttiin. Sotatoimiin hän pääsi Kaukasuksella, jossa hän kunnostautui paikallisia vuoristoheimoja vastaan. Tämän johdosta hänet ylennettiin alikapteeniksi ja siirrettiin 1844 Žitomirin jalkaväkirykmenttiin Ukrainaan. Alfthan ylennettiin kapteeniksi 1847, everstiksi 1852, kenraalimajuriksi 1866 ja kenraaliluutnantiksi 1878. Hänet poistui sotapalveluksesta 1881 ja kuoli 7. joulukuuta 1885 maatilallaan Annovkassa.

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/l/e/Alexis_Alfthan_b76f.html

Luokat: Henkilötyngät | Suomalaiset henkilöt

##### Views

- Artikkeli
- Keskustelu
- Nykyinen versio

##### Etsi